‘กองฝอยทอง’ออกตัวแรง‘
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

แอสเซทพลัสฟินันซ่า’ประเดิม มั่นใจผลตอบแทนดีไม่มีเบี้ยวหนี้
โพสต์ทูเดย์ — พันธบัตรรัฐบาลโปรตุเกสมาแล้ว “ฟินันซ่าแอสเซท พลัส” ประเดิมต้นปี อายุ 2 เดือน ผลตอบแทน 2.5% ต่อปี และ 6 เดือน ได้ 3%
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า เงินที่เคยออกไปลงทุนในตราสารหนี้เกาหลีใต้ที่ครบอายุจะหันกลับมาลงทุนในพันธบัตรรัฐบาลและตราสารหนี้เอกชนไทยมากขึ้น เนื่องจากผลตอบแทนก็ปรับตัวสูงขึ้นตามสภาวะเศรษฐกิจ และแนวโน้มการเติบโตทางธุรกิจที่ดีในปีนี้เช่นกัน
“ขณะที่นักลงทุนบางส่วนยังคงมีความต้องการลงทุนในตราสารภาครัฐต่างประเทศ ที่เสนอผลตอบแทนที่ดีในระดับความเสี่ยงที่ไม่สูงนัก เช่น พันธบัตรรัฐบาลของประเทศโปรตุเกส” นายวิน กล่าว 
ในสัปดาห์หน้าบริษัทจะเปิดขายกองทุนเปิดแอ็คทีฟเอฟไอเอฟ 6 (ACFIF6) จะลงทุนในพันธบัตรรัฐบาลโปรตุเกส 100% อายุประมาณ 6 เดือน คาดว่าสามารถให้ผลตอบแทนหลังหักค่าใช้จ่ายได้อยู่ที่ 3% ต่อปี และกองทุนเปิดแอ็คทีฟเอฟไอเอฟ 2 (ACFIF2) จะลงทุนในพันธบัตรรัฐบาลโปรตุเกส 100% อายุประมาณ 2 เดือน คาดว่าสามารถให้ผลตอบแทนหลังหักค่าใช้จ่ายได้อยู่ที่ 2.5% ต่อปี
นอกจากนี้ จะเปิดขายกองทุนเปิดแอสเซทพลัสแอ็คทีฟตราสารหนี้ 1 (ASPACFIXED1) ลงทุนตราสารหนี้ในประเทศ อายุประมาณ 6 เดือน คาดว่าให้ผลตอบแทนหลังหักค่าใช้จ่ายได้อยู่ที่ 2% ต่อปี และกองทุนเปิดแอสเซทพลัสทรัพย์มั่นคง 3 (ASPSIF3) จะลงทุนในพันธบัตรรัฐบาลไทย อายุประมาณ 2 เดือน คาดว่าสามารถให้ผลตอบแทนหลังหักค่าใช้จ่ายได้อยู่ที่ 1.65% ต่อปี
นายธีรพันธุ์ จิตตาลาน ประธานเจ้าหน้าที่บริหารและกรรมการบริหาร บลจ.ฟินันซ่า กล่าวว่า ระหว่างวันที่ 511 ม.ค. 2554 บริษัทเปิดขายกองทุนเปิดฟินันซ่าตราสารหนี้ต่างประเทศ 2 เดือน 1 (FAM FFI2M1) มูลค่าโครงการ 300 ล้านบาท อายุลงทุนประมาณ 2 เดือน เน้นลงทุนในตราสารแห่งหนี้ที่เสนอขายในประเทศโปรตุเกส ไม่น้อยกว่า 80% ของมูลค่าทรัพย์สินสุทธิของกองทุน คาดว่าจะให้ผลตอบแทน 2.5% ต่อปี 
“บริษัทยังเชื่อว่าโอกาสในการผิดนัดชำระหนี้ของรัฐบาลโปรตุเกสมีโอกาสน้อยมาก เพราะยังมีทั้งกองทุนเสถียรภาพความมั่งคั่ง (EFSF) ของกลุ่มประเทศ EU และเงินกู้ของ IMF คอยช่วยเหลือทางด้านสภาพคล่องแก่กลุ่มประเทศยูโรอยู่ นอกจากนั้น รัฐบาลจีนยังได้ประกาศสนับสนุนการเข้าซื้อพันธบัตรรัฐบาลโปรตุเกสในช่วงปี 2554 ด้วย” นายธีรพันธุ์ กล่าว
บลจ.ยูโอบี แจ้งว่า บริษัทจะเสนอขายกองทุนใหม่ชื่อ กองทุนเปิด ยูโอบี เอสบี 6/5 ตั้งแต่วันที่ 410 ม.ค. 2554 เน้นลงทุนในตราสารหนี้ในประเทศ ได้แก่ พันธบัตรรัฐบาล ตั๋วแลกเงินของธนาคารพาณิชย์ และเงินฝากในธนาคารพาณิชย์ อายุโครงการประมาณ 6 เดือน มูลค่ากองทุน 1,000 ล้านบาท